עורק צינור הזרע

עוֹרֵק צִנּוֹר הַזֶּרַע (TA: arteria ductus deferentis, ובעבר arteria deferentialis) הוא עורק בבטן ובאגן של זכרים המספק דם לצינור הזרע. עורק דק זה יוצא מעורקי שלפוחית השתן העליונים או מעורק שלפוחית השתן התחתון, נע מתחת לצפק לעבר צינור הזרע ואז מלווה אותו בכיוון האשך, שם הוא משיק עם ענפי יותרת האשך של עורק האשך. במהלכן מסתעף ממנו ענף קטן לשופכן. מבחינה התפתחותית, העורק ההומולוגי בנקבה הוא עורק הרחם.

הערות שוליים 

עורקי הבטן והאגן